|  |
| --- |
|  |

Inspirationsmateriale: Korte læringsforløb

Eksempler på korte læringsforløb ved taskforcen på handicapområdet. Indeværende eksempler er fra 2024/2025.

**Voksenhandicapforløb**

*Emner:* Læringsforløb om:

* Snitfladen mellem servicelovens § 83 om personlig pleje og praktisk hjælp og § 85 om socialpædagogisk støtte.
* Snitfladen mellem servicelovens § 85 om socialpædagogisk støtte under ledsagelse og § 97 om ledsagelse uden socialpædagogisk støtte.
* Snitfladen mellem servicelovens § 85 om socialpædagogisk støtte og § 107 om midlertidigt botilbud.

*Juridisk fokus:* Målgruppen for § 83 om personlig pleje og praktisk hjælp, § 85 om socialpædagogisk støtte under ledsagelse, § 97 om ledsagelse uden socialpædagogisk støtte og § 107 om midlertidigt botilbud. Herudover fokus på snitfladerne herimellem.

*Socialfagligt fokus:* Viden om tilstrækkelig sagsoplysning samt den socialfaglige kvalitet heri. Herudover fokus på systematisk og god opfølgningspraksis.

**Voksenhandicapforløb**

*Emne*: Læringsforløb om kontant tilskud og BPA-ordningen efter servicelovens §§ 95 og 96.

*Juridisk fokus:* Personkredsen for servicelovens §§ 95 og 96 samt viden om arbejdsleder- og arbejdsgiverrollen, udmåling/tidsfastsættelse af hjælpen i ordningerne, rådighedstimer og puljetimer. Herudover var der fokus på sagsoplysning, begrundelse og helhedsvurdering.

*Socialfagligt fokus:* Viden om udredning i VUM. Herudover fokus på sagsoplysning og sagsvurdering.

**Børnehandicapforløb**

*Emne:* Læringsforløb om personkredsen for dækning af merudgifter og tabt arbejdsfortjeneste.

*Juridisk fokus:* Personkreds i forhold til tabt arbejdsfortjeneste. Herudover betingelserne for tabt arbejdsfortjeneste samt fokus på konsekvensen ved funktionsnedsættelsen, nødvendigt pasningsbehov og udmåling.

*Socialfagligt fokus:* Viden om den gode socialfaglige vurdering samt redskaber til anvendelse ved socialfaglige vurderinger, fx ICS-trekanten, Signs of Safety mm.

**Børnehandicapforløb**

*Emne:* Læringsforløb om sagsoplysning ift. personkredsvurdering og workshop om arbejdsgangsbeskrivelse med fokus på inddragelse af barnet.

*Juridisk fokus:* Viden om hvad der er væsentligt for at sagen oplyses samt viden om hvilke oplysninger der skal indhentes. Herudover fokus på, hvornår der er tale om tilstrækkelig sagsoplysning. Endelig var der oplæg om kravet om inddragelse ved direkte kontakt.

*Socialfagligt og organisatorisk fokus:* Faglige vurderinger ved inddragelse af børn med funktionsnedsættelser samt valget af metode i forhold til perspektiv, fx indefra-perspektivet. Herudover var der en workshop, hvor der blev arbejdet med arbejdsgangsbeskrivelser for inddragelse af barnet med udgangspunkt i hvorfor, hvornår og hvordan barnet skal inddrages. Endelig var der fokus på implementering af arbejdsgangsbeskrivelser.